میصردکی آنتیک کرال‌لار درّه‌سی یاخینلیغیندا، 3500 ایللیک 18. خاندان‌دان قالما و دؤورون اوست سویه رهبرلرینه عایید یئنی مومیا‌لار تاپیلدی.
آنتیک اثرلر ناظیری خالد العنانی، ال اوکسور شهری‌نین غربین‌دکی درا آبول ناگا نکروپولونده ائدیلن آرکولوژی آراشدیرما‌لاردا، فرعون دؤورونه عایید 6 مومیا اولدوغونو آچیقلادی.
العنانی، مومیا‌لاردان بیری‌نین بؤیوک احتیماللا، آنتیک شهرده باریش قاضیسی اولا‌راق وظیفه ائتمیش اوست سویه بیر ایدارچی اولان اوسرهات‌ین مومیاسی اولدوغونو و 18. میصر خاندانی دؤنمین‌دن قالما اولدوغونو سؤیله‌دی.
میصرده فرعون‌لارین مزارلاری‌نین اولدوغو مشهور کرال‌لار درّه‌‌سی یاخینلیغین‌داکی آرکولوژی ایش ایجرا ائدن مصطفی ال وزیری ایسه، اونلارلا تاریخی اثرلری ایله یاناشی، فرعون‌لارا عایید 6 مومیا، تابوت و مین‌دن چوخ هیکل اولدوغونو آچیقلادی.
اولان مومیا‌لارین یاخشی وضعیتده اولدوغونو ایفاده ائدن ال وزیری،
"آرکولوژی ایشده، مزارداکی مومیا‌لارین بیلینمه‌ین بیر خسته‌لیک‌دن اؤلدوک‌لری آیدین اولدو" دئدی.
ال وزیری قازینتی‌لارین داوام ائتدیگینی بیلدیردی.
T شکلین‌دکی مزار، آچیق حیاط ه کئچه‌رک چاتیلان دوزبوجاق‌لی شکلینده بیر سالون، بیر دهلیز و ایچلی اوتاق‌دان عبارت‌دیر.
میصرین 18. خاندانی، میلاددان اوّل 1550-1298 آراسیندا حؤکم سورموشدو.
